DECIZIA ETAPEI DE ÎNCADRARE (PROIECT)

**Nr. 7718 din 07.01.2019**

***actualizata cu nr. 95 din 17.03.2021 si nr. ......din 05.04.2024***

 Ca urmare a solicitării de emitere a *acordului de mediu* adresate de **ROMPETROL ENERGY S.A.,**  *cu adresa in* municipiul Constanta, b-dul Navodari, nr. 9A, Corp Administrativ, etaj 3, judetul Constanta, înregistrată la Agenţia pentru Protecţia Mediului Constanţa cu nr. 5081RP din 08.06.2023, în baza Legii nr. 292/2018, *privind evaluarea impactului anumitor proiecte publice şi private asupra mediului* şi a Ordonanţei de urgenţă a Guvernului nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice*, aprobată cu modificări şi completări prin Legea nr. 49/2011, cu modificările şi completările ulterioare,

Ca urmare a parcurgerii *etapei de incadrare* in procedura de evaluare a impactului asupra mediului, dupa consultarea membrilor **C.A.T. in data de 03.04.2024**, Agentia pentru Protectia Mediului Constanta a decis, actualizarea ACORDULUI DE MEDIU 7 din 14.05.2013 *prin inscrierea de mentiuni in anexa si actualizarea* DECIZIEI ETAPEI DE INCADRARE nr. 7718/07.01.2019 actualizata cu 95/17.03.2021, pentru *proiectul*: **MODIFICARE PROIECT IN TIMPUL EXECUTIEI *“CONSTRUIRE CENTRALA TERMOELECTRICA IN COGENERARE*” AUTORIZAT CU AC 533/10.11.2021**, pe amplasamentul UT Midia, in oras Navodari, zona Industriala Midia, b-dul Navodari, nr. 9A, judetul Constanta, pentru care a fost emis ACORDUL DE MEDIU NR. 7/14.05.2013, DECIZIA ETAPEI DE INCADRARE nr. 7718/07.01.2019 actualizata cu 95/17.03.2021 si Anexa nr. 7/17.03.2021, **nu se supun evaluarii impactului asupra mediului.**

**Justificarea prezentei decizii:**

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul **se încadrează** în prevederile Legii 292/2009, **Anexa nr.2, pct. 13, lit. a);**

b) proiectul **nu intră** sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare ;

c) proiectul propus **nu intra** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare**;**

d) în conformitate cu criteriile prevăzute în anexa nr. 3 a Legii nr. 292/2018:

**1. Caracteristicile proiectelor:**

  **La identificarea caracteristicilor proiectelor se iau în considerare următoarele aspecte:**

1. Dimensiunea si conceptia intregului proiect :

Centrala de cogenerare Rompetrol Energy(CHP), autorizata cu A.C. nr. 533/10.11.2021, aflata in executie, va produce abur (in medie 108 MWt) si energie electrica (in medie 70 MWe) pentru Platforma Petromidia, si, in plus, necesarul termic al orasului Navodari (maxim 20 MWt).

Se prevede asigurarea unei capacitati de rezerva pentru producerea aburului. Aceasta capacitate se refera doar la furnizarea aburului (pentru a asigura necesarul de abur in perioadele in care instalatiile principale sunt indisponibile), energia electrica în astfel de situatii fiind asigurata din SEN(Sistemul Energetic National).

Centrala foloseste combustibil astfel:

* Pentru generatoarele recuperatoare de abur – mixt de gaze naturale (GN – gaz natural) si gaz rezultat din procesele Rompetrol Rafinare (GR – gaz de rafinarie).
* Pentru turbinele pe gaz – in principal gaz natural, si combinat cu gaz de rafinarie rezultat din procesele Rompetrol Rafinare, punct de lucru Rafinaria Petromidia

 Investitia propusa are ca tinta inlocuirea unor tehnologii poluante si mult depasite, cu consum excesiv de energie.

Implementarea sistemului de cogenerare prezinta o serie de avantaje, dintre care cele mai importante sunt:

- aplicarea in practica a celor mai moderne solutii energetice;

- utilizarea rationala a combustibilului;

- costuri de productie si exploatare mici;

- cresterea gradului de confort in apartamentele consumatorilor;

- utilizarea energiei electrice pentru nevoile proprii si pomparea surplusului in sistemul energetin national, devenind astfel si producatori de energie electrica, ceea ce conduce la eficientizarea investitiei.

Dotata cu echipamente de reducere a emisiilor de ultima generatie, precum arzatoare cu emisii reduse de NOx, centrala este proiectata pe baza celor mai inalte standarde tehnice si va indeplini cel putin ultimele cerinte europene privind emisiile in mediu, continute in Directiva privind instalatiile mari de ardere. Generarea energiei in ciclu combinat ofera o productie de energie cu o buna eficienta economica, realizand in acelasi timp economii de energie si reducerea emisiilor de gaze cu efect de sera

*Combustibili*

Gazul natural este prevazut drept combustibil principal. Gazele naturale nu sunt disponibile pentru noua centrala de la conductele vecine existente. Gazul natural este alimentat din conductele OMV PETROM sau Transgaz, situate la 4,2 km de centrala, la o presiune de minim 18 bari. Gazul este comprimat pentru a corespunde presiunii necesare la intrarea turbinei cu gaze.

Suplimentar, centrala foloseste gaz de rafinarie rezultat din procesele Rompetrol Rafinare, astfel:

* Pentru generatoarele recuperatoare de abur – mix de gaze naturale si gaz de rafinărie rezultat din procesele Rompetrol Rafinare
* Pentru turbinele pe gaz – in principal gaz natural, si combinat cu gaze de rafinarie.

Situația existentă la momentul obținerii DECIZIEI ETAPEI DE ÎNCADRARE **7718 din 07.01.2019 actualizata cu nr.95 din 17.03.2021:**

- **demolarea salii turbinelor** - pentru care s-a emis Autorizatia de desfiintare nr. 295 din 02.06.2020, de Primaria orasului Navodari si Clasarea Notificarii nr. 2754 din 03.04.2020, pentru proiectul: DESFIINTARE IMOBIL PARTER – SALA CAZAN + TURBINA, emisa de Agentia pentru Protectia Mediului Constanta; cele 2 TG raman pe amplasament in aer liber;

- **se renunta la turbina cu abur si instalatiile aferente: condensator, turn de racire, sistem principal de apa de racier din**  componenta propusa initial: centrala de cogenerare cu 2 turbine cu gaz, 2 generatoare cu abur cu recuperare de caldura cu ardere suplimentara;

**- eliminarea din componenta centralei a celor doua cosuri de by-pass si echipamentele aferente care aveau rolul de a asigura evacurea gazelor arse din turbine direct in atmosfera fara a mai trece prin cazanul recuperator.**

*Centrala termoelectrica in cogenerare are urmatoarele caracteristici*:

* contine 2 TG si doua cazane recuperatoare, adica o configuratie 2-2-0, care vor produce cantitatea de abur necesara pentru Rompetrol Rafinare precum si energia electrica necesara;
	+ va fi echipata cu doua (2) grupuri generatoare cu turbine pe gaz cu puterea termica de aproximativ 98,9 MW termici si respectiv 39,2 MW electrici;
	+ 2 cazane recuperatoare de abur cu ardere suplimentara cu puterea de 34,85 MWt
* cele doua turbine pe gaz precum si cele doua generatoare de abur cu recuperare de caldura prevazute cu ardere suplimentara vor utiliza un combustibil mixt, alcatuit din gazul de rafinarie - care va fi fumizat de catre Rompetrol Rafinare S.A. punct de lucru Rafinaria Petromidia - si gaz natural;
* va produce 75 MW, care vor alimenta prioritar ROMPETROL RAFINARE - Petromidia și va fi alimentata cu gaze naturale și gaze de rafinărie;
* fiecare dintre grupurile generatoare va evacua energia produsa printr-un transformator de evacuare de 50 MVA;
* Centrala va fi conectata la Sistemul Energetic National, prin statia 110 kV existenta.

***Lucrari de constructii***

***În prezenta documentație sunt prezentate lucrarile care vor fi realizate pentru optimizarea soluției tehnologice :***

***La clădiri:***

**1. *Clădire instalații electrice tehnologice – Se adaugă etajul tehnic care adăpostește instalațiile HVAC aferente construcției.. Regimul de înălțime obținut este P+2E+Etaj tehnic, Ac=551,80 mp, Ad=1712,85 mp***

**2. *Atelier reparații și mentenanță – Se menține.***

***3. Clădire pompe cazan și termoficare – Se micșorează aria construită, rezultând Ac=170,65 mp***

***4. Șopron Stație Reglare Măsurare (RMS – Se mărește suprafața construită cu 50 mp***

***5. Clădire boiler – i se schimbă poziția în planul de situație, se compartimentează și adăpostește Deluge – vane de acționare a instalației de apă pulverizată*; *Aria construită rezultată în urma placării pereților exteriori cu polistiren va fi de 109,66 mp.***

**6. *Clădire Aer Comprimat – Construcție proiectată necesară ca urmare a optimizării procesului tehnologic; clădire de producție tip hală, cu un regim de înălțime parter; Ac=109,40 mp, Ad=109,40 mp***

**7. *Transformatori și stație electrică container – Construcție proiectată pentru transformatori și container pentru stația electrică; clădire de producție cu un regim de înălțime parter; Ac=87,00 mp, Ad=87,00 mp***

***8. Container - Camera control local RMS – Container amenajat ca spațiu de control și verificare periodică a procesului de reglare/măsurare a combustibilului gazos; Ac=21,60 mp, Ad=21,60 mp***

***9. Container instalație dozare chimicale – Se renunță la amplasarea instalației de finisare a parametrilor apei de proces într-o clădire, echipamentele alese fiind compatibile amplasării într-un container; Ac=61,05 mp, Ad=61,06 mp***

***10. Parcare – copertină – modificare poziție în planul de situație; Ac=117,20 mp, Ad=117,20 mp.***

***La fundații echipamente tehnologice: adaptare echipamentele alese și modificarea pozițiilor în planul de situație.***

***La estacade conducte: modificare trasee în planul de situație.***

***La canale tehnologice: modificare trasee în planul de situație.***

**Sistem ape reziduale**

Apele reziduale rezultate in centrala vor fi colectate sub forma de trei categorii:

* Apa reziduala operationala
* Apa provenita din precipitatii (apa de ploaie)
* Apa reziduala menajera (canalizare)

Aceste ape uzate sunt tratate corespunzator inainte de a iesi din centrala.

Apa reziduala operationala este tratata in scopul indeplinirii criterilor de efluent (prin neutralizare) inainte de a fi evacuata. Prin intermediul statiei de pompare echipata cu 4 pompe tip PCN 125-250 (Q = 350 mc/h, H = 65 mCA) si a unui sistem de conducte apele uzate neutralizate sunt evacuate in Marea Neagra, in laguna Port Midia. Conductele de evacuare constau din 2 conducte cu Dn - 300 mm, amplasate in incinta centralei, pe o lungime de 818,8 m si o conducta cu Dn ~ 400 mm, cauciucata, amplasate in exteriorul centralei pe o lungime de 1933 m.

Apa din precipitatii, poluata prin contactul cu incinta industriala, este condusa catre un separator de ulei pentru a separa impuritatile. Dupa separarea impuritatilor din apa pluviala (ulei in general) rezidurile sunt eliminate periodic cu ajutorul unui camion si sunt transportate la o statie de tratare/recuperare. Apa de ploaie curata este evacuata la caminul de ape reziduale de unde este eliminata la limita amplasamentului cu ajutorul a doua pompe.

Apa reziduala menajera este trimisa la statia de tratare apartinand Rompetrol Rafinare.

***Pentru apele reziduale rezultate, prezentate mai sus, valorile maxime admise se incadreaza in NTPA 002/2005 – ”Normativ privind conditiile de evacuare a apelor uzate in retelele de canalizare ale localitatilor si direct in statiile de epurare”. Volumul apelor uzate neutralizate descrise în cadrul proceselor tehnologice din cadrul variantei de proiect prezentata in aceasta documentatie nu depaseste volumul apelor uzate mentionat în cadrul documentației pentru obținerea A.C. nr. 533/10.11.2021, prelungita pana la data de 18.11.2025.***

**Apa bruta si demineralizata**

Apa bruta este furnizata de catre ROMPETROL RAFINARE.

Apa demineralizata este furnizata de catre instalatia existenta de tratare a apei.

**Apa potabila**

Apa potabila este furnizata din reteaua interna Rompetrol Energy S.A, de la RAJA S.A. Constanta.

Apa reziduala

Apele reziduale din centrala, dupa tratare pana la standardele legale, sunt deversate in emisar (Marea Neagra) - bazin portuar Midia.

***Pentru apele reziduale rezultate, prezentate mai sus, valorile maxime admisibile se incadreaza in NTPA 002/2005 – Normativ privind conditiile de evacuare a apelor uzate in retelele de canalizare ale localitatilor si direct in statiile de epurare”. Volumul apelor uzate neutralizate descrise în cadrul proceselor tehnologice din cadrul variantei de proiect prezentata in aceasta documentatie nu depaseste volumul apelor uzate mentionat în cadrul documentației pentru obținerea A.C. nr. 533/10.11.2021, prelungita pana la data de 18.11.2025.***

Apa **pentru stingerea incendiilor**

Apa pentru stingerea incendiilor: volumul intangibil este de 4800 mc. Apa este asigurata din reteaua de distributei a apei potabile, din reteaua de apa pretratata preluata de la Rompetrol Rafinare sau din circuitul de racire. Pe reteaua de distributie sunt montati 18 hidranti de incendiu exteriori si 22 de hidranti interiori. Echipamentele care asigura debitul si presiunea pentru stingerea unui incendiu sunt:

- o electropompa SADU cu Q=80 mc/h, H=65 mCA, P=30 KW;

- doua electropompe CRIS cu Q= 200 mc/h, H=80 mCA, P=75 KW;

- doua electropompe tip MP 74 cu Q=90 mc/h, H= 80 mCA;

- o motopompa tip Wildfire cu Q= 201 mc/h, H= 85 mCA.

b) cumularea cu alte proiecte existente si/sau aprobate – *CONSTRUIRE CENTRALA TERMOELECTRICA IN COGENERARE, pentru care a fost emis ACORDUL DE MEDIU NR. 7/14.05.2013,*  *Anexa nr. 7718/07.01.2019 si Decizia Etapei de Incadrare nr. 7718/07.01.2019**actualizata cu nr.95 din 17.03.202.*

*.*

c)utilizarea resurselor naturale, in special a solului, a terenurilor, a apei si a biodiversitatii *– nu este cazul.*

d) producţia de deşeuri *– în perioada lucrărilor rezultă deşeuri specifice activităţii de construire; 17 01 01 beton; 17 01 07 amestecuri de beton, cărămizi, ţigle şi materiale ceramice; 17 02 01 lemn; 17 04 07 amestecuri metalice; 17 05 04 pământ şi pietre; 17 05 08 resturi de balast, 17 04 05 fier si otel.*

e) poluarea si alte efecte nocive: *emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor*.

f) riscurile de accidente majore si/sau dezastre relevante pentru proiectul in cauza, inclusiv cele cauzate de schimbarile climatice, conform cunostintelor stiintifice: *nu este cazul*.

g) riscurile pentru sanatatea umana (de exemplu, din cauza contaminarii apei sau a poluarii atmosferice): *lucrarile de construire nu implica utilizarea unor substante sau tehnologii care sa prezinte risc de contaminare si poluare a aerului*.

**2. Amplasarea proiectelor**

Sensibilitatea ecologica a zonelor geografice susceptibile de a fi afectate de proiecte trebuie luata in considerare, in special in ceea ce priveste:

1. utilizarea actuala si aprobata a terenurilor: **conform Certificatului de Urbanism nr. 906/27.10.2022**(emis de Primaria orasului Navodari), ***teren intravilan, TRUP B****;* folosirea actuala a terenului*: C****ENTRALA TERMOELECTRICA IN CURS DE EXECUTIE AUTORIZAT CU*  AC 533/10.11.2021***;* destinatia stabilita prin planurile de urbanism si de amenajare a teritorului aprobate*:* ***zona industriala*** *.*

 b) bogatia, disponibilitatea, calitatea si capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona si din subteranul acesteia: *nu este cazul*.

 c) capacitatea de absorbţie a mediului natural, acordandu-se o atentie speciala urmatoarelor zone:

1. zone umede, zone riverane, guri ale raurilor: – *nu este cazul*.

 ii) zone costiere si mediul marin: *nu este cazul*.

 iii) zonele montane şi forestiere: *nu este cazul*.

 iv) rezervaţii si parcuri naturale: *nu este cazul*.

 v) zone clasificate sau protejate de dreptul national; zone Natura 2000 desemnate de statele membre in conformitate cu Directiva 92/43/CEE si cu Directiva 2009/147/CE: *nu este cazul*.

 vi) zonele in care au existat deja cazuri de nerespectare a standardelor de calitate a mediului prevazute in dreptul Uniunii si relevante pentru proiect sau in care se considera ca exista astfel de cazuri: *nu este cazul***.**

 vii) zonele cu o densitate mare a populatiei: ***oras Navodari.***

 viii) peisaje si situri importante din punct de vedere istoric, cultural sau arheologic: *nu este cazul.*

**3. Tipurile si caracteristicile impactului potenţial**

Efectele semnificative pe care le pot avea proiectele asupra mediului trebuie analizate in raport cu criteriile stabilite la punctele 1 si 2 din prezenta anexa, avand in vedere impactul proiectului asupra factorilor prevazuti la articolul 3 alineatul (1), si tinand seama de:

 a) importanta si extinderea spatiala a impactului (de exemplu, zona geografica si dimensiunea populatiei care poate fi afectata): *nu este cazul*.

 b) natura impactului: *redus*.

 c) natura transfrontaliera a impactului: *proiect fără impact transfrontalier*.

 d) intensitatea si complexitatea impactului: *in perioada de executie impactul asupra mediului este redus si temporar, riscul potential de poluare a solului fiind dat de pierderi accidentale de carburanti sau lubrefianti de la vehicule si utilaje.*

 e) probabilitatea impactului: redusă, urmare a argumentelor menţionate la punctele a si b.

 f) debutul, durata, frecvenţa şi reversibilitatea preconizate ale impactului: *impactul asupra mediului va exista în perioada desfăşurării lucrărilor de construire.*

 g) cumularea impactului cu impactul altor proiecte existente si/sau aprobate: *CONSTRUIRE CENTRALA TERMOELECTRICA IN COGENERARE, pentru care a fost emis ACORDUL DE MEDIU NR. 7/14.05.2013.*

 h) posibilitatea de reducere efectivă a impactului: ***prin respectarea conditiilor de realizare a proiectului impuse in*** Acordul de mediu *7/14.05.2013* si avizele/acordurile emise de alte autoritati.

***Proiectul propus nu necesită parcurgerea celorlalte etape ale procedurii de evaluare a impactului asupra mediului .***

 **Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV, ŞEF SERVICIU A.A.A.,

 Celzin LATIF Lavinia-Monica ZECA

 Întocmit,

 Consilier Otilia Liana ISPAS

 Notă: redactat în 3(trei) exemplare.